CELEX: 32019D0603
Language: ro
Date: 2019-04-11 00:00:00
Title: Decizia de punere în aplicare (UE) 2019/603 a Comisiei din 11 aprilie 2019 de modificare a anexelor la Decizia 2006/766/CE în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în listele țărilor terțe și teritoriilor autorizate să introducă în Uniune moluște bivalve, echinoderme, tunicieri, gasteropode marine și produse pescărești pentru consumul uman [notificată cu numărul C(2019) 2834] (Text cu relevanță pentru SEE.)

12.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 103/44
               
            
         DECIZIA DE PUNERE ÎN APLICARE (UE) 2019/603 A COMISIEI
         din 11 aprilie 2019
         de modificare a anexelor la Decizia 2006/766/CE în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în listele țărilor terțe și teritoriilor autorizate să introducă în Uniune moluște bivalve, echinoderme, tunicieri, gasteropode marine și produse pescărești pentru consumul uman
         
            
               [notificată cu numărul C(2019) 2834]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (1), în special articolul 11 alineatul (1),
         întrucât:
         
                     (1)
                  
                  
                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 22 martie 2019, Consiliul European a adoptat, de comun acord cu Regatul Unit, Decizia (UE) 2019/476 (2) privind prelungirea termenului în temeiul articolului 50 alineatul (3) din TUE. În conformitate cu această decizie, în cazul în care Acordul privind retragerea nu este aprobat de Camera Comunelor până cel târziu la 29 martie 2019, termenul prevăzut la articolul 50 alineatul (3) din TUE se prelungește până la 12 aprilie 2019. Întrucât Acordul privind retragerea nu a fost aprobat până la 29 martie 2019, legislația Uniunii va înceta să se aplice în cazul și pe teritoriul Regatului Unit de la data de 13 aprilie 2019 (denumită în continuare „data retragerii”).
                  
               
                     (2)
                  
                  
                     Regulamentul (CE) nr. 854/2004 prevede că produsele de origine animală trebuie să fie importate numai dintr-o țară terță sau dintr-o parte a unei țări terțe care figurează pe o listă întocmită în conformitate cu regulamentul menționat anterior.
                  
               
                     (3)
                  
                  
                     Decizia 2006/766/CE a Comisiei (3) conține liste ale țărilor terțe care îndeplinesc criteriile menționate în Regulamentul (CE) nr. 854/2004 și care, prin urmare, sunt în măsură să garanteze faptul că exporturile acestor produse în Uniune respectă condițiile stabilite în legislația Uniunii în vederea protejării sănătății consumatorilor.
                  
               
                     (4)
                  
                  
                     În special, anexa I la decizia respectivă stabilește o listă a țărilor terțe autorizate să introducă moluște bivalve, tunicieri, echinoderme și gasteropode marine, iar anexa II la decizia respectivă stabilește o listă a țărilor terțe și a teritoriilor autorizate să introducă produse pescărești pentru consumul uman. Listele respective indică, de asemenea, restricțiile privind astfel de importuri din anumite țări terțe.
                  
               
                     (5)
                  
                  
                     Regatul Unit al Marii Britanii și Irlandei de Nord a furnizat garanțiile necesare pentru ca această țară și anumite teritorii dependente ale Coroanei Britanice să respecte condițiile prevăzute în Regulamentul (CE) nr. 854/2004 pentru introducerea în Uniune a transporturilor de moluște bivalve, echinoderme, tunicieri, gasteropode marine și produse pescărești pentru consumul uman, după data retragerii, prin respectarea în continuare a legislației Uniunii pentru o perioadă inițială de cel puțin nouă luni.
                  
               
                     (6)
                  
                  
                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a se evita orice perturbare inutilă a schimburilor comerciale după data retragerii, Regatul Unit al Marii Britanii și Irlandei de Nord și anumite teritorii dependente ale Coroanei Britanice ar trebui incluse în listele țărilor terțe și teritoriilor autorizate să introducă moluște bivalve, echinoderme, tunicieri, gasteropode marine și produse pescărești pentru consumul uman, prevăzute în Decizia 2006/766/CE.
                  
               
                     (7)
                  
                  
                     Prin urmare, anexele I și II la Decizia 2006/766/CE ar trebui modificate în consecință.
                  
               
                     (8)
                  
                  
                     Prezenta decizie ar trebui să se aplice de la 13 aprilie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexele I și II la Decizia 2006/766/CE se modifică în conformitate cu anexa la prezenta decizie.
         
         
            Articolul 2
            Prezenta decizie se aplică de la 13 aprilie 2019.
            Cu toate acestea, regulamentul nu se aplică în cazul în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 11 aprilie 2019.
            
               
                  Pentru Comisie
               
               Jyrki KATAINEN
               
                  Vicepreședinte
               
            
         
         
            (1)  JO L 139, 30.4.2004, p. 206.
         
            (2)  Decizia (UE) 2019/476 a Consiliului European adoptată de comun acord cu Regatul Unit din 22 martie 2019 privind prelungirea termenului în temeiul articolului 50 alineatul (3) din TUE (JO L 80 I, 22.3.2019, p. 1).
         
            (3)  Decizia 2006/766/CE a Comisiei din 6 noiembrie 2006 de stabilire a listelor țărilor terțe și a teritoriilor din care se autorizează importurile de moluște bivalve, echinoderme, tunicieri, gasteropode marine și produse pescărești (JO L 320, 18.11.2006, p. 53).
      
      
         
            ANEXĂ
            Anexele I și II la Decizia 2006/766/CE se modifică după cum urmează:
            
                        (1)
                     
                     
                        Tabelul prevăzut în anexa I la Decizia 2006/766/CE se modifică după cum urmează:
                        
                                    (a)
                                 
                                 
                                    după rubrica referitoare la Chile, se introduc următoarele rânduri:
                                    
                                                „GB
                                             
                                             
                                                REGATUL UNIT AL MARII BRITANII ȘI IRLANDEI DE NORD
                                             
                                             
                                                 
                                             
                                          
                                                GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    (b)
                                 
                                 
                                    după rubrica referitoare la Groenlanda se introduce următorul rând:
                                    
                                                „JE
                                             
                                             
                                                JERSEY”
                                             
                                             
                                                 
                                             
                                          
                              
                  
                        (2)
                     
                     
                        Tabelul prevăzut în anexa II la Decizia 2006/766/CE se modifică după cum urmează:
                        
                                    (a)
                                 
                                 
                                    după rubrica referitoare la Gabon, se introduce următorul rând:
                                    
                                                „GB
                                             
                                             
                                                REGATUL UNIT AL MARII BRITANII ȘI IRLANDEI DE NORD”
                                             
                                             
                                                 
                                             
                                          
                              
                                    (b)
                                 
                                 
                                    după rubrica referitoare la Georgia, se introduce următorul rând:
                                    
                                                „GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    (c)
                                 
                                 
                                    după rubrica referitoare la Iran, se introduce următorul rând:
                                    
                                                „JE
                                             
                                             
                                                JERSEY”